

**Juridiskās fakultātes Dekāna stipendiju konkursa nolikums**

**I Vispārīgie noteikumi**

1. Nolikums nosaka kārtību, kādā tiek organizēts un norisināsies Biznesa augstskolas *Turība* Juridiskās fakultātes Dekāna stipendiju konkurss (turpmāk – Konkurss) par vienreizēju stipendijas piešķiršanu.
2. Konkursa mērķis: ir atbalstīt jauniešus (no 16 līdz 25 gadu vecumam), kuri īsteno vai plāno īstenot sabiedrībai nozīmīgu projektu, vairojot sabiedrisko labumu vai risinot sociālas problēmas.
3. Stipendijas mērķis ir sasniedzams, īstenojot projektu vienā no 6 virzieniem:

3.1. sabiedrības integrācijas veicināšana;

3.2. sociālais atbalsts kādai no mazaizsargātām sabiedrības grupām;

3.3. valstiskas nozīmes problēmas aktualizēšana un iespējamo risinājumu rašana;

3.4. vides problēmjautājumu risināšana;

3.5. sociālā uzņēmējdarbība.

3.6. iniciatīvas jauniešu vēlmei veidot savas karjeras un dzīves Latvijā.

1. Konkursa idejas autors – Juridiskās fakultātes dekāns Ivo Krievs.
2. Konkursa norises vieta – SIA „Biznesa augstskola Turība”, Graudu ielā 68A, Rīga, LV – 1058.
3. Informāciju par stipendiju konkursu un konkursa nolikumu publicē Biznesa augstskolas *Turība* mājaslapā [www.turiba.lv](http://www.turiba.lv) un sociālo tīklu kanālos.
4. Papildu informāciju par konkursa norisi iespējams saņemt rakstiski, jautājumus sūtot uz e-pastu: Ivo.Krievs@turiba.lv.

**II Stipendijas apmērs un izmaksas kārtība**

1. Stipendiju izmaksā no Ivo Krieva privātajiem līdzekļiem. Stipendija var tikt papildināta ar citu atbalstītāju piešķirtiem finanšu līdzekļiem vai atbalstu pakalpojumu veidā.
2. Stipendiju kopējais apmērs ir EUR 1000,00 mācību gadā.
3. Stipendija tiek piešķirta vienam vai vairākiem projektiem, sadalot kopējo stipendijas apmēru starp vairākiem projektiem, izvērtējot tā nozīmīgumu un projekta īstenošanai nepieciešamo resursu apjomu. Projektu īstenot var viens vai vairāki pretendenti. Ja projektu īsteno vairāki pretendenti, tad stipendija tiek piešķirta visai komandai kopā.
4. Piešķirtā stipendija var tikt izlietota gan projekta īstenošanai, gan projekta īstenotāju personīgai izaugsmei gadījumā, ja projekts jau ir īstenots.

**III Konkursa dalībnieki, pieteikšanās kārtība un projekta prezentēšana.**

1. Konkurss ir atklāta tipa, un tam var pieteikties vidusskolēni un studenti no 16 līdz 25 gadu vecumam, kuriem ir saistoša Konkursa tematika.
2. Komandas var pieteikties līdz **2025. gada 10. martam**, aizpildot pieteikuma anketu - <https://www.visidati.lv/aptauja/10593017/>
3. Pieteikumus stipendijai izvērtē *Turības* Juridiskās fakultātes dekāns I.Krievs, izvērtējot tiešsaistē aizpildītos pieteikumus, un, ja projekts atbilst mērķim, atbilstošākie projekti tiek virzīti uz 2.kārtu - projekta prezentāciju, par to paziņojot pretendentiem.
4. Otrā kārta - iesniegto projektu prezentācija notiks 2025. gada 13. martā plkst. 10.00 paziņojumā norādītā vietā klātienē vai attālināti, pieslēdzoties prezentācijai, izmantojot pretendentiem nosūtītā saitē WEBEX vietnē.
5. Otrajā kārtā var tikt piesaistīti arī citu atbalstītāju pārstāvji, kuri izvērtē sava atbalsta piešķiršanu.
6. Projekta prezentācijai pretendentam tiek dots laiks līdz 15 minūtēm, kura laikā projekta realizētājiem ir jāizklāsta projekta ideja, projekta atbilstība šī nolikuma 2. un 3.punktā noteiktiem mērķiem un nepieciešamie līdzekļi projekta realizācijai. Prezentācijai ieteicams izmantot uzskates līdzekļus.

**IV Konkursa noslēgums un stipendija izmaksa**

1. Balvas ieguvēju paziņo un apbalvo pēc 2. kārtas noslēgšanās vai izņēmumu gadījumos vienas darba dienas laikā.
2. Dalībniekiem jāapzinās, ka informācija par tiem, dalību šīs Stipendijas konkursā un saņemto stipendiju vai citu atbalstu, *Turība* un citi atbalstītāji var publicēt savos sociālos tīklos vai citādā veidā darīt par to zināmu plašākai publikai.
3. Stipendijas izmaksa tiek veikta ar pārskaitījumu uz komandas norādīto norēķinu kontu.
4. Cita veida atbalsta (piem., konsultāciju vai pakalpojuma) saņemšanai, attiecīgais dalībnieks, kurš ieguvis atbalstu, individuāli vienojās ar atbalsta sniedzēju.

**VII Informācija par personas datu apstrādi**

1. Datu pārzinis: SIA “Biznesa augstskola Turība”, reģistrācijas Nr.40003135880, adrese Graudu iela 68, Rīga, LV-1058, e-pasts: *turiba@turiba.lv, www.turiba.lv,* turpmāk Augstskola.
2. Datu apstrādes mērķis: Stipendijas konkursa norises nodrošināšanai, Konkursa publicitātes nodrošināšanai un norēķinu veikšanai.
3. Dalībnieki apzinās, ka, piedaloties konkursā, informācija par dalību konkursā un saņemto atbalstu būs publiska.
4. Sīkāku informāciju par *Turības* veikto datu apstrādi var iegūt šeit <https://www.turiba.lv/lv/datu-apstrade>.

Biznesa augstskola *Turība*

Juridiskās fakultātes dekāns Ivo Krievs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU